**Ministru kabineta rīkojuma projekta „Grozījumi Ministru kabineta 2015. gada 16. jūlija rīkojumā Nr. 393 „Par Korupcijas novēršanas un apkarošanas pamatnostādnēm 2015. - 2020. gadam”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Ministru kabineta rīkojuma projekts „Grozījumi Ministru kabineta 2015. gada 16.  jūlija rīkojumā Nr. 393 „Par Korupcijas novēršanas un apkarošanas pamatnostādnēm 2015. - 2020. gadam””(turpmāk – Pamatnostādnes) izstrādāts saskaņā ar Korupcijas novēršanas un apkarošanas biroja likuma 7.panta pirmās daļas 1.punktu, kas nosaka, ka Korupcijas novēršanas un apkarošanas birojs (turpmāk – Birojs) izstrādā korupcijas novēršanas un apkarošanas stratēģiju un valsts programmu, kuru apstiprina Ministru kabinets (turpmāk – MK). Izstrādātās Pamatnostādnes nodrošina pēctecību iepriekšējā plānošanas periodā apstiprinātajiem dokumentiem: Korupcijas novēršanas un apkarošanas pamatnostādnes 2009 - 2013. gadam” (apstiprinātas ar MK 2009. gada 21. maija rīkojumu Nr. 326) un Korupcijas novēršanas un apkarošanas programma 2009. - 2013. gadam (apstiprināta ar MK 2009. gada 24. septembra rīkojumu Nr. 654). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2015. gada 26. jūlija rīkojumu Nr. 393 tika apstiprinātas Biroja Pamatnostādnes, kas ir vidēja termiņa politikas plānošanas dokuments, kurā apkopta gan informācija par esošo situāciju korupcijas sektorā līdz 2015. gadam, gan ietverti skaidri definēti indikatīvie kritēriji korupcijas samazināšanai, politisko partiju finansējuma kontroles uzlabošanai, sabiedrības neiecietības pret korupciju mazināšanai, kā arī korupcijas novēršanas un apkarošanas sistēmas uzlabošanai visās valsts un pašvaldību iestādēs. Saskaņā ar Korupcijas novēršanas un apkarošanas likuma 7.panta pirmās daļas 2.punktu: „Birojs koordinē valsts programmā minēto institūciju sadarbību, lai nodrošinātu programmas izpildi.”Pamatnostādņu izstrādes un apstiprināšanas procesā tika iesaistītas visas tās valsts pārvaldes institūcijas, kuras iesaistītas izvirzīto uzdevumu realizēšanā: Tieslietu ministrija, Finanšu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleju, Pārresoru koordinācijas centrs, Ģenerālprokuratūra, Latvijas Pašvaldību savienība, Latvijas Darba devēju konfederācija un Sabiedrisko pakalpojumu regulēšanas komisija. Lielais iesaistīto institūciju skaits un konstruktīvās diskusijas par Pamatnostādnēs ietvertajiem jautājumiem un uzdevumiem ievērojami pagarināja saskaņošanas un apstiprināšanas procesu MK, kā rezultātā, ne visi no 2015. gada uzdevumiem tiks īstenoti līdz 2015. gada 31.decembrim.Lai tiktu nodrošināta efektīva Pamatnostādnēs ietvertā uzdevumu un pasākumu plāna izpilde, kā arī, lai nodrošinātu iepriekšējo politikas plānošanas dokumentu: Korupcijas novēršanas un apkarošanas pamatnostādnes 2009. - 2013. gadam, un Korupcijas novēršanas un apkarošanas programma 2009. - 2013. gadam pēctecību, ir nepieciešams pagarināt vairāku Pamatnostādnēs ietverto uzdevumu un pasākuma plāna punktu 2015. gadam izpildes termiņus, precīzāk noteikt uzdevumu un pasākumu mērķus.Pagarināt Pamatnostādņu uzdevumu un pasākuma plāna 2.15. uzdevuma izpildes termiņu līdz 2016. gada 31. decembrim, pamatojoties uz to, ka šī punkta īstenošana ir noteikta Eiropas Padomes Starpvalstu pretkorupcijas grupas (GRECO) rekomendācijās un to ieviešanas uzsākšanu nebija iespējams sākt līdz Pamatnostādņu apstiprināšanas brīdim. 2015. gadā ir iesākts darbs pie normatīvā regulējuma analīzes, nepieciešamo grozījumu satura izpētei, lai ieviestu GRECO rekomendācijas.Pagarināt Pamatnostādņu uzdevumu un pasākuma plāna 2.21., pamatojoties uz to, ka līdz 2015. gada beigām tiks pabeigts darbs pie priekšlikumu izstrādes, kā Saeimas deputāti un Valsts prezidents paziņos par savu ieinteresētību politisko lēmumu vai ārējo normatīvo aktu pieņemšanā. Savukārt regulējuma izstrāde tiks uzsākta 2016. gadā. Precizēt Pamatnostādņu uzdevumu un pasākuma plāna 2.23. uzdevuma izpildes termiņu, pamatojoties uz to, ka noteiktā likuma analīze tiek veikta pēc institūciju, amatpersonu vai uzņēmēju iesnieguma saņemšanas. Pagarināt Pamatnostādņu uzdevumu un pasākuma plāna 2.26. uzdevuma izpildes termiņu līdz 2016. gada 31. decembrim un veikt ietvertā uzdevuma precizēšanu, pamatojoties uz to, ka ir nepieciešams konkretizēt plānotās analīzes mērķa grupu. Šī grozījuma mērķis ir noteikt skaidru rīcības plānu, lai pēc izvērtēšanas būtu skaidrs vai ir iespējams mazināt personas personīgo interešu ietekmi, īstenojot valsts amatpersonas funkcijas. Tādā veidā arī veicinot sabiedrības uzticību valsts amatpersonas darbībai.Svītrot Pamatnostādņu uzdevumu un pasākuma plāna 8.2.uzdevumu, pamatojoties uz Valsts kancelejas norādīto, ka šajā uzdevumā ietvertais uzdevums dublējas ar 8.1.uzdevuma 1.punktā ietverto uzdevumu un noteikt tam izpildes termiņu līdz 31.12.2016. Pagarināt Pamatnostādņu uzdevumu un pasākuma plāna 8.3. uzdevumu izpildi līdz 2016. gada 29. februārim, pamatojoties uz to, ka līdz 2015.gada beigām tiks pabeigts darbs pie nepieciešamo kritēriju izstrādes un situācijas izpētes, pēc kuras būs skaidrs tas, kurā no esošajiem regulējumiem tiks ietverti uzdevumā noteiktie pienākumi.Pagarināt Pamatnostādņu uzdevumu un pasākuma plāna 9.1. uzdevuma izpildes termiņu līdz 2016. gada 31. decembrim, pamatojoties uz to, ka 2015. gadā netiks pabeigts darbs pie informatīvā ziņojuma izstrādes par Biroja kompetences paplašināšanu attiecībā uz tiesībām izmeklēt koruptīvos noziedzīgos nodarījumus privātajā sektorā. Turklāt 2016. gadā Birojs pastiprinātu uzsvaru liks uz sadarbību ar privāto sektoru un uzņēmējiem, rīkojot diskusijas un informatīvos pasākumus. Papildus šī punkta īstenošanai ir nepieciešams veikt redakcionālas izmaiņas: precizēt uzdevumu, paredzot, ka vispirms tiks izstrādāts informatīvais ziņojums, kurā tiks izvērtēti plānotie grozījumi. Papildus, nākamajā gadā paredzēts iegūt plašāku informāciju no uzņēmējiem, kas tiks atspoguļota informatīvajā ziņojumā, lai nodrošinātu padziļinātāku un plašāku ieskatu problemātisko jautājumu analīzē, risku identificēšanā un izvērstu vairākus iespējamos situācijas risinājumus.Pagarināt Pamatnostādņu uzdevumu un pasākuma plāna 9.6. uzdevuma izpildes termiņu līdz Pamatnostādņu ieviešanas laika beigām, pamatojoties uz to, ka informācijas apmaiņu ar Ekonomiskās sadarbības un attīstības organizāciju (OECD) ir nepieciešams nodrošināt visā Pamatnostādņu ieviešanas periodā. Pagarināt Pamatnostādņu uzdevumu un pasākuma plāna 12.1. uzdevuma izpildes termiņu līdz 2016. gada 30. jūnijam, pamatojoties uz to, ka ieilga Pamatnostādņu izstrādes un saskaņošanas process, līdz ar to samazinājās uzdevuma izpildes laiks.Pagarināt Pamatnostādņu uzdevumu un pasākuma plāna 14.2. uzdevuma izpildes termiņu līdz 2016. gada 31. decembrim pamatojoties uz to, ka Birojs šobrīd izstrādāja priekšlikumus grozījumiem Politisko organizāciju (partiju) finansēšanas likumā (turpmāk – Likums), kuru mērķis novērst individuālu fizisku personu iespējamu neatļautu iesaistīšanos ziedošanas starpniecībā politiskajām organizācijām, atvēlot ziedojumam visus savus legāli gūtos (deklarētos) ienākumus, un nodrošināt samērīgus valsts budžeta finansējuma izmaksas politiskajām partijām pārtraukšanas vai apturēšanas noteikumus. Minētie Biroja priekšlikumi ir saistīti arī ar jaunās inovatīvas politisko partiju finanšu datu bāzes (turpmāk – Elektroniskā datu ievades sistēma) ar automātiskās ievadīšanas sistēmas izveidi un pie kuras izstrādes šobrīd Birojā notiek darbs. Šo grozījumu projekta pilnveidošanai un saskaņošanai ir nepieciešams papildus laiks.Pagarināt Pamatnostādņu uzdevumu un pasākuma plāna 14.7. uzdevuma izpildes termiņu līdz 2016. gada 31. decembrim, pamatojoties uz to, ka Birojs šobrīd izstrādāja priekšlikumus grozījumiem Likumā, kuru mērķis novērst individuālu fizisku personu iespējamu neatļautu iesaistīšanos ziedošanas starpniecībā politiskajām organizācijām, atvēlot ziedojumam visus savus legāli gūtos (deklarētos) ienākumus, un nodrošināt samērīgus valsts budžeta finansējuma izmaksas politiskajām partijām pārtraukšanas vai apturēšanas noteikumus. Minētie Biroja priekšlikumi ir saistīti arī ar Elektroniskās datu ievades sistēmas ar automātiskās ievadīšanas sistēmas izveidi un pie kuras izstrādes šobrīd Birojā notiek darbs. Šo grozījumu projekta pilnveidošanai un saskaņošanai ir nepieciešams papildus laiks. |
| 3. | Projekta izstrādē iesaistītās institūcijas  | Nav.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas tikai uz Korupcijas novēršanas un apkarošanas biroju un tam doto uzdevumu izstrādāt tiesību akta projektu. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projektam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Korupcijas novēršanas un apkarošanas birojs. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Korupcijas novēršanas un apkarošanas birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Pārvaldes institucionālā struktūra netiks mainīta. Jaunas valsts un pašvaldību institūcijas netiks veidotas, un esošās netiks likvidētas vai reorganizētas, kā arī netiks paplašinātas esošo institūciju funkcijas. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

Ministru prezidente L.Straujuma

Vīza: Korupcijas novēršanas un apkarošanas

biroja priekšnieks J.Streļčenoks

A.Skraučs

67356165-231

arnis.skraucs@knab.gov.lv